Έκθεση "Ανάπλαση" του Μιχάλη Παντελίδη στο Μουσείο Πιερίδη – Πολιτιστικό Ίδρυμα Τράπεζας - 5.6-5.9.2025Κύπρου
2025-06-05 09:00 - 2025-09-05 16:00 (Asia/Nicosia) | Pierides Museum – Bank of Cyprus Cultural Foundation, 4 Zenonos Kiteos, Larnaka, +357 24145375, 6023, Cyprus
Η «Ανάπλαση» είναι μια σύγχρονη έκθεση του Μιχάλη Παντελίδη, σε συνεργασία με το Μουσείο Πιερίδη – Πολιτιστικό Ίδρυμα Τράπεζας Κύπρου. Το έργο επαναπροσδιορίζει την κυπριακή πολιτιστική κληρονομιά μέσω φορέσιμης τέχνης, ψηφιακού κολάζ και φωτογραφίας. Η έκθεση περιλαμβάνει εννέα μεταξωτά φουλάρια, εμπνευσμένα από ιστορικά κυπριακά αντικείμενα, τα οποία εκτίθενται αναρτημένα για να αναδειχθεί η κίνησή τους και η λεπτομέρεια των σχεδίων.
Η έκθεση περιλαμβάνει επίσης τη φωτογραφική σειρά People of Larnaka του Harrys Kyprianou, που αναδεικνύει τους καθημερινούς ανθρώπους που διαμορφώνουν την πολιτιστική ταυτότητα της πόλης. Η Ανάπλαση προσφέρει μια μοναδική ευκαιρία να γνωρίσετε την κυπριακή κληρονομιά μέσω σύγχρονης τέχνης και σχεδιασμού, συνδυάζοντας μόδα, φωτογραφία και ψηφιακά μέσα σε μια καθηλωτική εμπειρία.
Ώρες Επισκέψεων: Δευτέρα – Πέμπτη: 09:00 – 16:00
Παρασκευή – Σάββατο: 09:00 – 13:00
Τιμή Εισόδου/Εισιτήριο: Ενήλικες: 3,00 € / Φοιτητές: 1,00 € / Ομάδες 10+: 2,00 € ανά άτομο

Telethon παρουσιάζει τη Συναυλία “ΣΤΕΛΙΟΣ ΠΙΣΗΣ - Συμφωνία Ζωής”, αφιερωμένη στον Κύπριο συνθέτη Στέλιο Πισή. - 5.6.2025
2025-06-05 20:30 - 22:00 (Asia/Nicosia) | Nicosia Municipal Theatre, Mouseiou 4, Lefkosia, 1097, Cyprus
Υπό την αιγίδα του Εξοχότατου Προέδρου της Κυπριακής Δημοκρατίας, κ. Νίκου Χριστοδουλίδη
Λευκωσία: Πέμπτη 5 Ιουνίου 2025 – Δημοτικό Θέατρο Λευκωσίας, 20:30
Tο Telethon παρουσιάζει τη Συναυλία “ΣΤΕΛΙΟΣ ΠΙΣΗΣ – Συμφωνία Ζωής”, αφιερωμένη στον σπουδαίο Κύπριο συνθέτη Στέλιο Πισή.
Η Συμφωνική Ορχήστρα Κύπρου και η Χορωδία ΑΡΗΣ Λεμεσού συναντούν στη σκηνή τον Παντελή Θαλασσινό, τον Δημήτρη Φανή και τη Σοφία Πατσαλίδου, σε ένα μουσικό ταξίδι μέσα από τις πιο εμβληματικές συνθέσεις του Στέλιου Πισή.
Μια μουσική βραδιά γεμάτη συναίσθημα, ελπίδα και δύναμη ζωής. Ορχηστρικά έργα, πολυφωνικές ερμηνείες και αγαπημένα τραγούδια θα αναδείξουν την ομορφιά, την ευαισθησία και την ανθρωπιά που χαρακτήριζαν το έργο του διακεκριμένου δημιουργού. Τα έργα ενορχηστρώθηκαν από τον Γιώργο Κάρβελλο.
Μια συμφωνία ψυχής και προσφοράς, γιατί η μουσική μπορεί να εμπνέει, να ενώνει και να δίνει ζωή, όπως και ο Στέλιος Πισής, ένας δημιουργός που μέσα από τη μουσική και τη στάση ζωής του δίδαξε δύναμη, ελπίδα και φως.
Για τον Στέλιο Πισή. Για τη ζωή. Για το Telethon.
Παντελής Θαλασσινός τραγούδι
Δημήτρης Φανής τραγούδι
Σοφία Πατσαλίδου τραγούδι
Με τη συμμετοχή της Χορωδίας ΑΡΗΣ Λεμεσού
Σόλων Κλαδάς μαέστρος χορωδίας

Συμφωνική Ορχήστρα Κύπρου
Γιώργος Κουντούρης μαέστρος

Παρουσιαστές: Γιώργος Τσιάκκας και Χριστίνα Παυλίδου
Σκηνοθεσία: Χριστίνα Παυλίδου
Διοργάνωση: TELETHON με τη στήριξη του “Stelios Pissis Music Foundation” και σε συνεργασία με τη Συμφωνική Ορχήστρα Κύπρου
Τιμές εισιτηρίων: €35, €25, €20
Προπώληση εισιτηρίων: https://www.soldoutticketbox.com
Όλα τα έσοδα θα διατεθούν στο TELETHON

14ο Παγκύπριο Φεστιβάλ Φράουλας Δήμου Παραλιμνίου – Δερύνειας - 6.6.2025
2025-06-06 16:45 - 23:30 (Asia/Nicosia) | «Anagennisi» Deryneias Stadium, 58 Stadiou Str, Deryneia, 5380, Cyprus
Στόχος του Φεστιβάλ είναι η συνεχής προβολή της πρωτοποριακής καλλιέργειας της φράουλας και η διάδοση του προϊόντος και υποπροϊόντων της σε συνδυασμό με την παρουσίαση ποιοτικού πολιτιστικού και καλλιτεχνικού προγράμματος.

Στις χιλιάδες επισκέπτες του Φεστιβάλ, ντόπιους και ξένους, προσφέρονται δωρεάν άφθονες φρέσκες φράουλες και διάφορα παρασκευάσματα της φράουλας όπως χυμός, μαρμελάδα, λικέρ, γλυκά, παγωτά κ.ά., που προσφέρουν πρόθυμα οι παραγωγοί και παρασκευάζουν με μεράκι οι σύζυγοί τους και αρκετοί εθελοντές.

Τα Οργανωμένα Σύνολα του Δήμου λειτουργούν περίπτερα στον χώρο του Φεστιβάλ διαθέτοντας εδέσματα και ποτά. Οι επισκέπτες έχουν τη δυνατότητα να απολαύσουν πλούσιο καλλιτεχνικό πρόγραμμα που θα παρουσιάσουν φέτος η γνωστή τραγουδίστρια Πέγκυ Ζήνα, όπως επίσης και η νεαρή ταλαντούχα τραγουδίστρια Μυρτώ Μελετίου. Στο φεστιβάλ Φράουλας 2025, θα υπάρχει διαγωνισμός τάρτας φράουλας, με τη γνωστή παρουσιάστρια Χρύσω Λέφου, και παιδική γωνιά με παιδικό θέατρο, αγγειοπλαστική, κατασκευές και χειροτεχνίες, βάψιμο προσώπου κ.ά.
Για το πρόγραμμα πατήστε εδώ

Σύγχρονη Ελληνική Μυθολογία - 11-13.6.2025
2025-06-11 - 2025-06-13 | Aphrodite – Amathusia Cultural Center, Agios Tychonas, Mouttagiaka, 4532, Cyprus
Η έκθεση Σύγχρονη Ελληνική Μυθολογία παρουσιάζει μια δυναμική σειρά από μεγάλα χαρακτικά (1μ x 1,5μ), όλα σκαλισμένα και τυπωμένα στο χέρι από εμένα. Έμαθα την τεχνική στη Μεγάλη Βρετανία και αυτό το έργο είναι αποτέλεσμα ετών προσωπικής ανάπτυξης και πειραματισμού.

Τα έργα επαναπροσδιορίζουν αρχαία ελληνικά σύμβολα και μύθους με μια ωμή, σύγχρονη ενέργεια. Μαζί με αυτά, θα παρουσιαστούν και μερικοί από τους παλαιότερους ρεαλιστικούς πίνακές μου, που αποτυπώνουν τη γενικότερη καλλιτεχνική μου πορεία.

Μέχρι στιγμής, δεν γνωρίζω κάποιον άλλον που να έχει δημιουργήσει και εκθέσει χαρακτικά αυτού του μεγέθους και βάθους στην Κύπρο. Κάθε έργο είναι βαθιά προσωπικό, με νόημα, και έχει δημιουργηθεί εντελώς ανεξάρτητα.

Η έκθεση είναι από τις πρώτες του είδους της στην Κύπρο και περιλαμβάνει ένα μονοδικό surprise event την βραδιά των εγκαινίων.

Εγκαίνια έκθεσης: 11 Ιουνίου 2025 19:30-22:00
Ώρες επισκέψεων: 12-13 Ιουνίου 10:00-13:00 & 16:00-19:00

Running Under The Moon® - 13.6.2025
2025-06-13 19:30 - 22:30 UTC | Sports Center of the University of Cyprus, Dhali
Το Running Under the Moon® είναι ο πρώτος νυχτερινός αγώνας στην Κύπρο.
Διαδρομές: 10χλμ, 5χλμ, Εταιρικός 5χλμ, παιδικός αγώνας.
Διαδρομές: 21χλμ, 12χλμ, 5,6,χλμ.
Χώρος/οι
Όνομα: Αθλητικό Κέντρο Πανεπιστημίου Κύπρου
Ταχυδρομική διεύθυνση: https://maps.app.goo.gl/eV6ekNmMhsVr1R7M9
Ιστοσελίδα: https://www.runningunderthemoon.com/
Μέσα κοινωνικής δικτύωσης: https://www.facebook.com/runningunderthemoon/
https://www.instagram.com/runundermoon/?hl=el
https://www.youtube.com/channel/UCVLTvKduDsBtmpBw4cBIS6w/about
Ημερομηνία έναρξης/Ημερομηνία λήξης: 13 Ιουνίου 2025
Ώρα έναρξης/Ώρα λήξης: 19:30 – 22:30
Τιμή εισόδου: €13 / €15 / €18
Στοιχεία Επικοινωνίας Διοργανωτή
Όνομα: S.A.S Sports Events Management
Tηλέφωνο: 99693069
Hλεκτρονική διεύθυνση: sportsdirector@sas-sports.com
Tαχυδρομική διεύθυνση: 51 Agiou Georgiou 2540 Dhali Cyprus

Συναυλία Γκάλα Νέων Πιανίστων και Τελικός Διαγωνισμού με την Σ.Ο.Κ. - 13.6.2025
2025-06-13 20:30 - 22:00 (Asia/Nicosia) | Pallas Theatre, 24 Rigainis, Nicosia, 1513, Cyprus
Στο πλαίσιο του “Chopin in Cyprus”
Υπό την αιγίδα της Υφυπουργού Πολιτισμού Δρος Βασιλικής Κασσιανίδου
Λευκωσία: Παρασκευή 13 Ιουνίου 2025 – Θέατρο Παλλάς, Πύλη Πάφου, 20:30
Wolfgang Amadeus Mozart: Οι γάμοι του Φίγκαρο: Εισαγωγή
John Baron Schott: “Invocatio” για ορχήστρα εγχόρδων
Frédéric Chopin: Κοντσέρτο για πιάνο αρ. 1 σε Μι ελάσσονα, έργο 11 & Κοντσέρτο για πιάνο αρ. 2 σε Φα ελάσσονα, έργο 21
Οι δύο φιναλίστ του διαγωνισμού κοντσέρτου
Charles Olivieri – Munroe μαέστρος
Η ΣΥΝΑΥΛΙΑ ΓΚΑΛΑ ΝΕΩΝ ΠΙΑΝΙΣΤΩΝ αποτελεί το λαμπρό αποκορύφωμα και ολοκλήρωση του διεθνούς φεστιβάλ πιάνου και διαγωνισμού κοντσέρτου “Chopin in Cyprus’ που διοργανώνει ο Διεθνής Διαγωνισμός Πιάνου Chopin της Νάσβιλ με την στήριξη του Μεσογειακού Φεστιβάλ Παραστατικών Τεχνών, σε συνεργασία με τη Συμφωνική Ορχήστρα Κύπρου.
Υπό τη διεύθυνση του διεθνούς φήμης μαέστρου Charles Olivieri-Munroe, η συναυλία δίνει πλατφόρμα σε δύο εξαιρετικά ταλαντούχους νέους πιανίστες, τους φιναλίστ του Διαγωνισμού Κοντσέρτου. Με το πέρας της συναυλίας θα ανακοινωθεί ο νικητής του διαγωνισμού.
Οι νεαροί πιανίστες θα ερμηνεύσουν τα θεσπέσιας ομορφιάς Κοντσέρτα για πιάνο αρ. 1 και 2 του Frédéric Chopin. Αυτή αναμένεται να είναι μια μουσική εμπειρία που αναμφίβολα θα συγκινήσει τον καθένα.
Διοργανώνεται και παρουσιάζεται από τον Διεθνή Διαγωνισμό Πιάνου Chopin της Νάσβιλ NPO με την στήριξη της Fortepiano LTD. Cyprus, σε συνεργασία με τη Συμφωνική Ορχήστρα Κύπρου
Τιμές εισιτηρίων:
Ζώνη Α: €15 / €12 (μειωμένο)
Ζώνη Β: €11 / €9 (μειωμένο)
Ζώνη Β: €9 / €7 (μειωμένο)

Δικαιούχοι μειωμένων εισιτηρίων:
Μαθητές, στρατιώτες, φοιτητές, συνταξιούχοι, πολύτεκνες και πενταμελείς οικογένειες με παρουσίαση ταυτότητας. Δωρέαν είσοδος σε άτομα με αναπηρίες.
Προπώληση εισιτηρίων: https://www.soldoutticketbox.com/el/event/chopin-in-cyprus-2025
Πληροφορίες: Διεθνής Διαγωνισμός Πιάνου Chopin της Νάσβιλ:
https://www.nashvillechopin.org/chopinincyprus
Mediterranean Performing Arts Festival: https://www.fortepianoltd.com/about-3

Χορικά Ύδατα σε κείμενο-σκηνοθεσία της Λίνας Νικολακοπούλου - Λεμεσός 13.6.2025
2025-06-13 21:00 - 22:30 (Asia/Nicosia) | Kourion Amphitheatre, Episkopi, Lemesos, 4620, Cyprus
Συνεχίζονται με εντατικό ρυθμό οι δοκιμές της καλοκαιρινής παραγωγής του ΘΟΚ Χορικά Ύδατα σε κείμενο-σκηνοθεσία της Λίνας Νικολακοπούλου. Οι παραστάσεις στην Κύπρο θα δοθούν στο Αρχαίο Θέατρο Κουρίου στις 13 Ιουνίου, στο Αμφιθέατρο Μακάριος Γ’, Σχολής Τυφλών στις 18,19 και 20 Ιουνίου, στο Δημοτικό Αμφιθέατρο Δερύνειας στις 27 Ιουνίου και στο Παττίχειο Δημοτικό Αμφιθέατρο Λάρνακας στις 3 Ιουλίου 2025. Στη συνέχεια η παραγωγή θα ταξιδεύσει για παραστάσεις στην Ελλάδα.
Στη μακρόχρονη δημιουργική πορεία της –και στο θέατρο– η Λίνα Νικολακοπούλου έχει έρθει σε επαφή με έργα σπουδαία, καλύπτοντας ένα ευρύτατο ρεπερτοριακό φάσμα, από το αρχαίο δράμα μέχρι και τη σύγχρονη δραματουργία και έχει συνεργαστεί με πολλούς και σπουδαίους σκηνοθέτες και συνθέτες.
Στην παράσταση «Χορικά Ύδατα», η σημαντική Ελληνίδα ποιήτρια και στιχουργός έχει αναλάβει τη σκηνοθεσία, την επιλογή των κειμένων και των χορικών τους καθώς και τη συγγραφή συνδετικών κειμένων. Η παράσταση συνθέτει μια πολύχρωμη παλέτα με στιγμές κωμωδίας και δράματος, εστιάζοντας στα μεγάλα και διαχρονικά θέματα που απασχολούν τον άνθρωπο και ορίζουν τη φύση, τη μοίρα και τα έργα του.
Πολλά από αυτά, τα θεατρικά τραγούδια, αυτονομήθηκαν και μέσα στα χρόνια έγιναν μεγάλες επιτυχίες, με το μεγαλύτερο μέρος του κοινού που τα αγάπησε να μη γνωρίζει ότι πρόκειται για τραγούδια βγαλμένα μέσα από το θέατρο. Στα «Χορικά Ύδατα» επιστρέφουν ξανά στην πηγή τους: τη θεατρική σκηνή. Με αφετηρία τη «Λυσιστράτη» (1986) και κατόπιν στις «Τρωάδες», τον «Πλούτο», τους «Ιππείς», τον «Οιδίποδα», «Το Έκτο Πάτωμα», το «Άγριο Μέλι», «Το Σκλαβί» κ.ά., η Λίνα Νικολακοπούλου αναδεικνύει τον καθοριστικό ρόλο της χορικής τέχνης που αποτελεί συνδυασμό ποίησης, μουσικής και χορού. Τραγούδια γνωστά και άγνωστα, που έχουν μια ιστορία θεατρική να πουν, σμίγουν σε μια νέα συνθήκη υψηλής αισθητικής αξίας και ανοίγουν έναν συναισθηματικό διάλογο με τον θεατή.
Η Λίνα Νικολακοπούλου έχει συνοδοιπόρους της στη δημιουργία της παράστασης μια ομάδα εξαίρετων καλλιτεχνών, που συμβάλλουν με το ταλέντο τους στο τελικό αποτέλεσμα: τους Άγγελο Μέντη και Άγγελο Αγγελή στα σκηνικά και τα κοστούμια αντίστοιχα, τον μουσικό Σωκράτη Λεπτό στις ενορχηστρώσεις, τη διεύθυνση ορχήστρας και τη μουσική διδασκαλία και τον Φώτη Νικολάου στην κίνηση και τις χορογραφίες.
Επί σκηνής οκτώ ηθοποιοί ευρύτατης ερμηνευτικής γκάμας, τέσσερις γυναίκες και τέσσερις άντρες από τρεις γενιές, ερμηνεύουν, χορεύουν και τραγουδούν: η σπουδαία κυρία του θεάτρου Αννίτα Σαντοριναίου, που φέρει το ήθος της θρυλικής εποχής του Κουν, η Στέλα Φυρογένη, ο Αλέξανδρος Μπουρδούμης, ο Χάρης Πισίας και η Νιόβη Χαραλάμπους, ηθοποιοί με μακρά και επιτυχημένη πορεία στο θέατρο, αλλά και οι νεότεροι Χρήστος Γκρόζος, Λουκάς Προκοπίου και Μαρία Τσιάκκα.
Διακεκριμένοι και πολύπειροι είναι και οι έξι μουσικοί της παράστασης, που αποδίδουν τα μουσικά μέρη ισορροπώντας θαυμάσια ανάμεσα στη δεξιοτεχνία και το μπρίο.

Ταυτότητα παράστασης

Κείμενο-Σκηνοθεσία: Λίνα Νικολακοπούλου
Σκηνικά: Άγγελος Μέντης
Κοστούμια: Άγγελος Αγγελή
Ενορχηστρώσεις-Μουσική διεύθυνση: Σωκράτης Λεπτός
Χορογραφία-Κινησιολογία: Φώτης Νικολάου
Σχεδιασμός φωτισμού: Γεώργιος Κουκουμάς
Καλλιτεχνική Συνεργάτις: Γεωργία Μεσιήτη
Ειδικές κατασκευές: Στέφανος Νεάρχου
Βοηθοί Σκηνογράφου-Ενδυματολόγου: Παναγιώτης Ανδρέου, Ευανθία Δημητρίου

Παίζουν:
Αννίτα Σαντοριναίου Αλέξανδρος Μπουρδούμης
Στέλα Φυρογένη Χάρης Πισίας
Νιόβη Χαραλάμπους Χρήστος Γκρόζος
Μαρία Τσιάκκα Λουκάς Προκοπίου

Μουσικοί επί σκηνής: Κατερίνα Παράσχου (τραγούδι)
Αντρέας Θεοχάρους, Ιωάννης Καρσεράς, Αντρέας Κραμπιάς, Σωκράτης Λεπτός, Ανδρέας Μιχαλόπουλος, Μάριος Σολωμού

Παραστάσεις

Λεμεσός
Αρχαίο Θέατρο Κουρίου*
Παρασκευή 13 Ιουνίου 2025 (με αγγλικούς και τουρκικούς υπέρτιτλους)

Λευκωσία
Αμφιθέατρο Μακάριος Γ’, Σχολής Τυφλών
Τετάρτη 18 Ιουνίου 2025
Πέμπτη 19 Ιουνίου 2025 (με ελληνικούς υπέρτιτλους)
Παρασκευή 20 Ιουνίου 2025 (με αγγλικούς και τουρκικούς υπέρτιτλους)

Δερύνεια
Δημοτικό Αμφιθέατρο
Παρασκευή 27 Ιουνίου 2025

Λάρνακα
Παττίχειο Δημοτικό Αμφιθέατρο
Πέμπτη 3 Ιουλίου 2025
στο πλαίσιο του Φεστιβάλ Λάρνακας 2025
Όλες οι παραστάσεις αρχίζουν στις 21:00
*Δωρεάν μεταφορά με λεωφορείο από Πάφο προς Αρχαίο Θέατρο Κουρίου και μετ΄επιστροφής
Πληροφορίες στην ιστοσελίδα του ΘΟΚ, www.thoc.org.cy
Τα Αρχαία Μνημεία χρησιμοποιούνται με άδεια του Υφυπουργείου Πολιτισμού.
Πληροφορίες / Εισιτήρια
Ηλεκτρονικά εδώ.
Ταμείο Θεάτρου ΘΟΚ, τηλ. 77772717 (Τρίτη-Σάββατο 10:00-13:30 & 16:00-18:00)

Τιμές Εισιτηρίων
€20 / €10 (άνεργοι, συνταξιούχοι, πολύτεκνοι με την επίδειξη του αντίστοιχου αποδεικτικού εγγράφου και άτομα κάτω των 25 ετών με την επίδειξη πολιτικής ταυτότητας)

Φεστιβάλ «Εικόνες και Όψεις του Εναλλακτικού Κινηματογράφου» -16-22.6.2025
2025-06-16 20:00 - 2025-06-22 23:00 (Asia/Nicosia) | Hambis Municipal Printmaking Museum, 55-59 Αmmochostou Str., Lefkosia, 1016, Cyprus
Το Φεστιβάλ «Εικόνες και Όψεις του Εναλλακτικού Κινηματογράφου», μια πρωτοβουλία του Τμήματος Σύγχρονου Πολιτισμού του Υφυπουργείου Πολιτισμού σε συνεργασία με τον μη κερδοσκοπικό οργανισμό Brave New Culture, επανέρχεται φέτος ανανεωμένο, πιο επαναστατικό, πλουραλιστικό και εναλλακτικό από ποτέ!
Μέσα σ’ ένα ασταθές διεθνές περιβάλλον, όπου τα φαντάσματα και οι δαίμονες του παρελθόντος έρχονται ξανά στο προσκήνιο, ο αγαπημένος θεσμός των σινεφίλ προτείνει και φέτος ένα πλούσιο πρόγραμμα προβολών όπου ο θεατής τίθεται αντιμέτωπος με τις δυνατότητες και τα όρια του κινηματογραφικού μέσου και καλείται να διευρύνει τους κινηματογραφικούς του ορίζοντες πέρα από συμβατικά και συνηθισμένα αφηγηματικά και οπτικά όρια.

Το Φεστιβάλ θα πραγματοποιηθεί φέτος από τις 16 μέχρι τις 22 Ιουνίου 2025 στην ανακαινισμένη και πάντα φιλόξενη αυλή του Δημοτικού Μουσείου Χαρακτικής Χαμπή στην παλιά Λευκωσία, με την είσοδο όπως πάντα ελεύθερη.
Πρόγραμμα Προβολών: https://tinyurl.com/mrvbtvx9
Για το πρόγραμμα πατήστε εδώ.

Χορικά Ύδατα σε κείμενο-σκηνοθεσία της Λίνας Νικολακοπούλου - Λευκωσία 18-20.6.2025
2025-06-18 21:00 - 2025-06-20 22:30 (Asia/Nicosia) | Amphitheatre Makarios III, School for the blind, 28th October Street, Nicosia, 2012, Cyprus

Κυπροφωνία 5 - ΜΟΥΣΙΚΟ ΣΥΝΑΠΑΝΤΗΜΑ Σ.Ο.Κ. & Σ.Ο.Ν.Κ. - 26.6.2025
2025-06-26 20:30 - 22:00 (Asia/Nicosia) | Nicosia Municipal Theatre, Mouseiou 4, Lefkosia, 1097, Cyprus
Λευκωσία: Πέμπτη 26 Ιουνίου 2025 – Δημοτικό Θέατρο Λευκωσίας, 20:30
Edward Elgar: Nimrod από το έργο «Παραλλαγές Αίνιγμα» (Παραλλαγές πάνω σε ένα πρωτότυπο θέμα, έργο 36)
Camille Saint–Saens: Κοντσέρτο για βιολοντσέλο αρ. 1 σε Λα ελάσονα, έργο 33
Nikolai Rimsky–Korsakov: Σεχραζάτ, έργο 35
Βασίλειος Αργυρίδης βιολοντσέλο
Πέτρος Στυλιανού μαέστρος
Άκρως φαντασμαγορικό αναμένεται να είναι το φετινό συναπάντημα της Συμφωνικής Ορχήστρας Κύπρου με τη Συμφωνική Ορχήστρα Νέων Κύπρου, λαμπρό αποκορύφωμα μιας ιδιαίτερα πλούσιας καλλιτεχνικής σεζόν. Εκατόν περίπου επαγγελματίες και νεαροί μουσικοί θα ενώσουν τις δυνάμεις τους και θα ερμηνεύσουν με περισσό πάθος, υπό τη διεύθυνση του διακεκριμένου Κύπριου μαέστρου Πέτρου Στυλιανού.
Η συναυλία θα ξεκινήσει με το δημοφιλέστατο Nimrod από το έργο «Παραλλαγές Αίνιγμα» του Edward Elgar, ένα ευγενές και βαθιά συναισθηματικό κομμάτι το οποίο περιγράφει μουσικά τον χαρακτήρα του Augustus J. Jaeger, ενός πολύ στενού φίλου και υποστηρικτή του Elgar.
Σολίστ στο Κοντσέρτο για βιολοντσέλο αρ. 1 σε Λα ελάσονα του Camille Saint-Saens είναι ο νεαρός ταλαντούχος βιολοντσελίστας Βασίλειος Αργυρίδης, κορυφαίο βιολοντσέλο στη Συμφωνική Ορχήστρα Νέων Κύπρου. Από την πρεμιέρα του το 1873, το κοντσέρτο αποτελεί έναν από τους ακρογωνιαίους λίθους του ρεπερτορίου για βιολοντσέλο και είναι ιδιαίτερα αγαπητό για τον συνδυασμό έντονων συναισθημάτων και δεξιοτεχνίας.
Η συμφωνική σουίτα Σεχραζάτ, έργο 35 του Rimsky-Korsakov – εμπνευσμένη από ιστορίες από τις «Χίλιες και μια νύχτες» – αποτελεί ένα μαγευτικό έργο, ένα αξεπέραστο αριστούργημα μουσικής αφήγησης, που σαγηνεύει τον ακροατή με τον εξωτικό χαρακτήρα των θεμάτων του και την εξαιρετικά ευφάνταστη χρήση της ορχηστρικής παλέτας.
Τιμές εισιτηρίων:
Ζώνη Α: €18 / €14 (μειωμένο)
Ζώνη Β: €13 / €10 (μειωμένο)
Δικαιούχοι μειωμένων εισιτηρίων:
Μαθητές, στρατιώτες, φοιτητές, συνταξιούχοι, πολύτεκνες και πενταμελείς οικογένειες με παρουσίαση ταυτότητας. Δωρέαν είσοδος σε άτομα με αναπηρίες.
Προπώληση εισιτηρίων:
Δημοτικό Θέατρο Λευκωσίας (Λεωφόρος Μουσείου 4, 1097 Λευκωσία):
Aπό την ιστοσελίδα cyso.interticket.com και 1,5 ώρα πριν την έναρξη.

ΜΕΙΝΕΤΕ ΣΕ ΕΠΙΚΟΙΝΩΝΙΑ
Υπάρχουν πολλοί τρόποι να ενημερώνεστε για τα προγράμματα συναυλιών τόσο της Συμφωνικής Ορχήστρας Κύπρου όσο και της Συμφωνικής Ορχήστρας Νέων Κύπρου και τις ευρύτερες δραστηριότητες του Ιδρύματος Συμφωνική Ορχήστρα Κύπρου:
Επισκεφθείτε την επίσημη ιστοσελίδα μας www.cyso.org.cy όπου μπορείτε να:

Mεταφορτώσετε το Πρόγραμμα Συναυλιών: https://www.cyso.org.cy/?page_id=3516&lang=el
Δείτε τα προγράμματα μας πατώντας στις «Συναυλίες»: www.cyso.org.cy/?cat=142&lang=el

Εγγραφείτε στο Ενημερωτικό μας Δελτίο (Newsletter):
www.cyso.org.cy/?page_id=9313&lang=el
Ακολουθήστε μας στα social media:
Facebook: Cyprus Symphony Orchestra & Cyprus Youth Symphony Orchestra
Instagram: cyprussymphony & cyprusyouthsymphonyorchestra
YouTube: CYSO Channel & CyYSO Channel
Θεσμικός Χορηγός: Κυπριακή Δημοκρατία
Μέγας Χορηγός: ΟΠΑΠ Κύπρου
Χορηγός: Οινοποιείο Μαλλιάς της ΚΕΟ
Χρυσός Χορηγός Σειράς Starlight: Perestroika (Cyprus) Ltd
Υποστηρικτής Νεανικής Χορωδίας Συμφωνικής Ορχήστρας Νέων Κύπρου: Deloitte
Χορηγοί Επικοινωνίας: ΡΙΚ, Cyprus Mail

Χορικά Ύδατα σε κείμενο-σκηνοθεσία της Λίνας Νικολακοπούλου - Δερύνεια 27.6.2025
2025-06-27 21:00 - 22:30 (Asia/Nicosia) | Deryneia Municipal Amphitheatre, 26 Leof. Ammochostou, Deryneia, 5380

Piano Duets - 28.6.2025
2025-06-28 19:30 - 21:00 (Asia/Nicosia) | Theatraki Dasous, Kato Amiantos, Cyprus
Οι τρείς Κύπριοι πιανίστες Μαρία Χειμωνίδου, Αγνή Σακά, Μανώλης Νεοφύτουπαρουσιάζουν Ουγγρικούς Χορούς του Μπραμς, Σλάβικους Χορούς του Ντβόρζακ , έργα των Μοσκόβσκι, Σεν Σανς, Ραχμάνινοφ και Χατζιδάκη.

Πάμε Τρόοδος 2 - 29.6.2025
2025-06-29 11:00 - 18:00 (Asia/Nicosia) | Troodos Square, WVCJ+Q3Q, B8, Troodos, Cyprus
Φεστιβά παραδοσιακών γεύσεων και χειροτεχνημάτων για ανάδειξη μικρών επιχειρήσεων του τόπου μας.
Προεδρική κατοικία στο Τρόοδος.
Δωρεάν μεταφορά από τους χώρους στάθμευσης του κέντρου Περιβαλλοντικής Ενημέρωσης Τροόδους και της πλατείας Τροόδους, παρά τον Μετεωρολογική Σταθμό*.
Μια πρωτοβουλία της Πρώτης Κυρίας Φιλίππας Καρσερά Χριστοδουλίδη.
Μέρος των εσόδων από τις πωλήσεις προϊόντων θα διατεθεί για στήριξη του προγράμματος “ΙΚΑΡΟΣ” του ΣΚΕ Πελενδρίου.

*Ενημερώνεται το κοινό ότι η είσοδος οχημάτων στην Προεδρική Κατοικία δεν θα επιτρέπεται.

Χορικά Ύδατα σε κείμενο-σκηνοθεσία της Λίνας Νικολακοπούλου - Λάρνακα 3.7.2025
2025-07-03 21:00 - 22:30 (Asia/Nicosia) | Pattichion Amphitheatre Larnaka, Pattihio Forest Park, Larnaka, 6031

Φεστιβάλ Λεβάντας 2025 στις Πλάτρες - 6.7.2025
2025-07-06 11:00 - 19:00 (Asia/Nicosia) | Platres- Central Square, Platres, 4820, Cyprus
Η λεβάντα ως έμπνευση για δημιουργία, η λεβάντα για ευεξία και ομορφιά, η λεβάντα ως πολιτιστική κληρονομιά είναι οι πυλώνες του φετινού Φεστιβάλ Λεβάντας στις Πλάτρες.
Πιο περιεκτική από ποτέ, καλύπτοντας γεωγραφικά σχεδόν ολόκληρο το νησί, με καλλιτέχνες από το Παραλίμνι μέχρι τη Γιόλου και ολόκληρη την περιοχή του Τροόδους, παραγωγούς λεβάντας, βοτανολόγους, τεχνίτες, θεραπευτές και μουσικούς, που ενώνουν τις δυνάμεις τους για να δώσουν φόρο τιμής και τον καλύτερο εαυτό τους, στην ομορφιά και το άρωμα της λεβάντας.
Με 4 εκπαιδευτικά παιδικά εργαστήρια, ένα υπαίθριο lavender spa που θα προσφέρει δωρεάν θεραπείες, με ειδικούς στην περιποίηση μαλλιών και αρωματικό μασάζ αφής χεριών, το Φεστιβάλ Λεβάντας στις Πλάτρες, στοχεύει να κάνει τους επισκέπτες να νιώσουν μοναδικοί, χάρη στις θεραπευτικές ιδιότητες και την ομορφιά της λεβάντας.
Ραντεβού στις 6 Ιουλίου στις Πλάτρες , για ένα μαγικό ταξίδι στον κόσμο της λεβάντας , όπου θα σας καλωσορίσουμε με το αναζωογονητικό μας όνειρο λεβάντας, φτιαγμένο με άνθη λεβάντας, θα σας δροσίσουμε με ανθόνερο λεβάντας, ένα έθιμο που έχει πάνω από 100 χρόνια ιστορίας στο χωριό, και αποτελεί μέρος της πολιτιστικής του κληρονομιάς ,και θα σας ταξιδέψουμε με περισσότερα από 100 διαφορετικά χειροποίητα προϊόντα, καλύπτοντας όλες τις πτυχές της ευεξίας και της χαλάρωσης και καθώς και με μοναδικά έργα τέχνης φτιαγμένα με αγάπη , και γαστρονομία με λεβάντα.
Κοπιάστε να γιορτάσουμε τα δώρα της φύσης στις Πλάτρες, στην πράσινη καρδιά της Κύπρου, εκεί που τα αηδόνια δεν σε αφήνουνε να κοιμηθείς τα βράδια ( Σεφέρης).
Για το πρόγραμμα πατήστε εδώ
Για να δείτε σχετικό βίντεο πατήστε εδώ

Evgeny Grinko: Conert in Kourion - 6.7.2025
2025-07-06 20:00 - 21:30 (Asia/Nicosia) | Curium Ancient Theatre
Το Celebrity Gala παρουσιάζει:
Για πρώτη φορά στην Κύπρο — ο Evgeny Grinko ζωντανά στο αρχαίο αμφιθέατρο του Κουρίου!
Μία βραδιά. Ένα πιάνο με ουρά. Ένα κουαρτέτο εγχόρδων. Και μία σκηνή όπου 2.000 χρόνια ιστορίας συναντούν τον κινηματογραφικό παλμό της νεοκλασικής μουσικής.
⠀
Ο Evgeny Grinko, ο καταξιωμένος συνθέτης και πιανίστας που συγκινεί το ευρωπαϊκό κοινό με τη μουσική του, έρχεται για πρώτη φορά στην Κύπρο — στο πλαίσιο της ευρωπαϊκής του περιοδείας Summer Europe Tour.
Οι συνθέσεις του είναι οικείες και μαγνητικές — ένας συνδυασμός απαλού πιάνου, συμφωνικών αποχρώσεων και βαθιάς συναισθηματικής έντασης. Συχνά τον αποκαλούν τον Ανατολικοευρωπαίο Einaudi, ενώ το ύφος του συγκρίνεται με αυτό των Max Richter, Yann Tiersen και Ólafur Arnalds — αλλά παραμένει αυθεντικά δικό του.
Αυτή τη νύχτα, κάτω από τα αστέρια, οι πιο αγαπημένες του μελωδίες θα ακουστούν ζωντανά με κουαρτέτο εγχόρδων, περιτριγυρισμένες από φλόγες κεριών και τη μαγευτική ακουστική του αρχαίου θεάτρου του Κουρίου.
Αυτή θα είναι η πρώτη — και ίσως η μοναδική — εμφάνιση του Evgeny Grinko στην Κύπρο. Η χωρητικότητα είναι περιορισμένη — το θέατρο είναι υπαίθριο και η ατμόσφαιρα αληθινά ανεπανάληπτη.
Για αγορά εισιτηρίων πατήστε εδώ

United Street Festival - 9-10.7.2025
2025-07-09 18:00 - 2025-07-10 00:00 (Asia/Nicosia) | ELEFTHERIA SQUARE NICOSIA, Konstantinou Palaiologou 20e, Nicosia, 1010
United Street Festival vol. II
To φεστιβάλ που μεταμορφώνει τη Λευκωσία σε μια δημιουργική σκηνή
09 & 10 Ιουλίου Πλατεία Ελευθερίας
Φέτος το καλοκαίρι, η Λευκωσία βγαίνει στους δρόμους – και συγκεκριμένα, στην κεντρική της πλατεία! Το United Street Festival έρχεται για 2η φορά και μεταμορφώνει το κέντρο της πόλης σε έναν ανοιχτό, δημιουργικό καμβά, γεμάτο μουσική, τέχνη, street food και τα πιο καλοκαιρινά vibes.
Κατά τη διάρκεια του διήμερου United Street Festival, νέοι καλλιτέχνες, δημιουργοί, designers και lifestyle shops θα δώσουν έξτρα ζωή στην πλατεία με χειροποίητες δημιουργίες, κοσμήματα, ρούχα, αξεσουάρ, και custom αντικείμενα, που πιθανότατα θα γίνουν τα νέα σου αγαπημένα αποκτήματα αυτό το καλοκαίρι.
Στις 9 Ιουλίου, ετοιμάσου να χορέψεις -αυτή τη φορά εκτός TikTok- με τον Papazó και το viral “Μπαλκόνι” του παρέα με τους Ακύλα και Άρτεμις Κυριακοπούλου, με τον μοναδικό The Mighty Scoop και το groovy στιλάκι του, και τον σπουδαίο Pueblo Franco που ξέρει πολύ καλά πώς να σε κάνει να κουνηθείς στον ρυθμό του καλοκαιρινού του soundtrack!
Το party θα συνεχιστεί και στις 10 Ιουλίου με τον φανταστικό παραγωγό της ελληνικής electronica σκηνής Roni Iron που δένει με έναν μαγικό τρόπο τον ελληνικό στίχο με τα ηλεκτρονικά beats του, την εκρηκτική Penny K κατευθείαν απ’ την νταρκίλα του Βερολίνου και τον Alejjos με τον one of a kind φολκλορικό του ήχο.
Φυσικά, απ’ το street festival δεν θα μπορούσε να λείπει το street food, craft beers και τα σπουδαία cocktails για την ολοκληρωμένη εμπειρία του πιο καλοκαιρινού version της πόλης μας.
Περιληπτικά, σημειώνεις στο calendar και στέλνεις invitation στην παρέα, 9 & 10 Ιουλίου, ραντεβού στην πλατεία Ελευθερίας, για να ζήσετε μαζί την καυτή πρωτεύουσα του Ιουλίου αλλιώς – πιο ζωντανή, πιο δημιουργική, πιο δική μας.
Είσοδος: €5.00 (Είσοδος Ελεύθερη για παιδιά κάτω των 12 ετών)
Presale Tickets θα βρεις εδώ: www.unitedstreetfestival.com
Stay tuned, stay united!
Follow your 𝗁̶𝖾̶art
Ακολούθησε το φεστιβάλ στα social media για να μην χάσεις κανένα update @united_street_festival

Μαραθώνιος Θερινών Προβολών - Θερινός Κινηματογράφος Κωνστάντια - 9.7-7.9.2025
2025-07-09 21:00 - 2025-09-07 23:00 (Asia/Nicosia) | KONSTANTIA OPEN AIR CINEMA, 15 Solonos Michailidi Str., Lefkosia, 1035
Το Τμήμα Σύγχρονου Πολιτισμού του Υφυπουργείου Πολιτισμού και το Θέατρο Ένα ανακοινώνουν την έναρξη του Μαραθωνίου Θερινών Προβολών 2025, το οποίο πραγματοποιείται, όπως κάθε καλοκαίρι, στον Θερινό Κινηματογράφο της Λευκωσίας «Κωνστάντια».
Κάτω από τον καλοκαιρινό ουρανό της πρωτεύουσας και με τη νοσταλγική ατμόσφαιρα του θερινού κινηματογράφου επιστρέφουμε την Τετάρτη 9 Ιουλίου. Ο Μαραθώνιος Θερινών Προβολών αναβιώνει στο Θερινό Σινεμά «Κωνστάντια», έναν από τους ωραιότερους παλιούς κινηματογράφους της Λευκωσίας, παραμένοντας, εδώ και 26 χρόνια, ένας από σημαντικότερους κινηματογραφικούς θεσμούς του κράτους. Ο θεσμός διακρίνεται τόσο όσον αφορά στην κινηματογραφική παιδεία όσο και στην αναβάθμιση της κοινωνικής και πολιτιστικής ζωής του τόπου.
Με τα αστέρια και το καλοκαιρινό φεγγάρι συντροφιά, και με γνώμονα την ποιότητα, τη διεύρυνση της κινηματογραφικής παιδείας του κοινού και την ψυχαγωγία, ο θεατής θα έχει την ευκαιρία να παρακολουθήσει ένα μοναδικό πολιτισμικό ψηφιδωτό από όλες τις γωνιές της γης, με ταινίες που διακρίθηκαν με μεγάλα βραβεία.
Για το αναλυτικό πρόγραμμα πατήστε εδώ.
ΠΛΗΡΟΦΟΡΙΕΣ:Οι προβολές θα πραγματοποιούνται κάθε Τετάρτη, Πέμπτη, Παρασκευή, Σάββατο και Κυριακή, από τις 9 Ιουλίου 2025 μέχρι 7 Σεπτεμβρίου 2025, στις 21:00.*Ειδική προβολή Τρίτη 15 Ιουλίου 2025.
Τιμή εισιτηρίου: €5.
Πώληση εισιτηρίων: Κινηματοθέατρο Κωνστάντια τις ημέρες προβολών 19:30 – 21:00. Προκράτηση εισιτηρίων στο τηλ. 22348203
*Η προκράτηση θα τηρείται μέχρι 15’ πριν από την έναρξη της προβολής. Ωράριο λειτουργίας τηλεφώνου: καθημερινά 9:00 π.μ – 16:00.
Κάρτα διαρκείας: €55 (απαραίτητη η προκράτηση θέσεων για τους κατόχους κάρτας στο 22348203 ή στο ταμείο του σινεμά). Είσοδος ελεύθερη για άτομα με αναπηρίες.
Για περισσότερες πληροφορίες να απευθύνεστε στα τηλέφωνα: 22348203, στηνιστοσελίδα του Θεάτρου Ένα theatroena.com.cy, στην ιστοσελίδα cypruscinemaoffice.cy καθώς και στο Facebook του Φεστιβάλ: Μαραθώνιος Θερινών Προβολών.
Διεύθυνση: Κινηματοθέατρο Κωνστάντια, Σόλωνος Μιχαηλίδη 15, Παλλουριώτισσα.

ζ-η-θ, ο Ξένος. Μια επιστροφή στις πηγές: Επίσκεψη σε τρεις ραψωδίες της Οδύσσειας - 18-19.7.2025
2025-07-18 21:00 - 2025-07-19 23:00 (Asia/Nicosia) | Amphitheatre Makarios III, School for the blind, 28th October Street, Nicosia, 2012, Cyprus
Μετά τη ΝΕΚΥΙΑ με το ιαπωνικό θέατρο ΝΟ το 2015 και τους Ιχνευτές του Σοφοκλή το 2021, παραστάσεις που θα μας μείνουν αξέχαστες, ο Μιχαήλ Μαρμαρινός επανέρχεται με μια ακόμα αναπάντεχη δραματουργική πρόταση καθοδηγώντας μια επιστροφή στις πηγές. Μια επίσκεψη σε τρεις ραψωδίες του έπους που αποκαλύπτει πώς αυτό το ατελεύτητο μυστήριο της προφορικής Αφήγησης (το βαθύ μυστήριο του θεάτρου) έχει τη δυνατότητα να μας εξακοντίζει συναρπαστικά «εκεί που η ιστορία ακόμα συμβαίνει».

Ένας ξένος – και Οίος επιπλέον ονομάζεται από τον Όμηρο, δηλαδή μόνος – ένα ανθρώπινο ράκος μετά το ύστατο ναυάγιο του, συντετριμμένο μετά την άνιση πάλη του με το πέλαγος, πεταμένο σε μιαν ακτή …
(Αλήθεια, μας θυμίζει τίποτα από το σήμερα αυτή η εικόνα; Την έχει πάρει – έστω ξώφαλτσα – το μάτι μας πουθενά στον σύγχρονο κόσμο που μας περιβρέχει😉
Εδώ, σε μια ξένη ακτή που δεν διάλεξε, του ορίστηκε να αναζητήσει και να ξαναβρεί
το σώμα, το πρόσωπο και το όνομά του.
Μιχαήλ Μαρμαρινός

Πληροφορίες: Ταμείο ΘΟΚ 77 77 27 17

47ο Παγκόσμιο Πρωτάθλημα Σπορτιγκ - 24-27.7.2025
2025-07-24 08:00 - 2025-07-27 18:00 UTC | COSMOPOLIS MULTI VENUE, Makedonias 19 - A1, Kornos, 7640, Cyprus
Το 47ο Παγκόσμιο Πρωτάθλημα Σπόρτιγκ, θα διεξαχθεί στη δασική περιοχή Κόρνου, παρά το Κτήμα Κοσμόπολις. Το Κτήμα Κοσμόπολις είναι ο επίσημος χώρος του αγώνα. Αναμένεται η κάθοδος μεγάλου αριθμού αθλητών/τριών και συνοδών από το εξωτερικό. Υπολογίζεται να υπάρχουν περίπου 800-1000 αθλητές και αθλήτριες, πλέον συνοδοί και οικογένειες. Το αγώνισμα Σπόρτιγκ αν και μη Ολυμπιακό, θεωρείται ένα από τα δημοφιλέστερα αγωνίσματα σκοποβολής με χιλιάδες φανατικούς αθλητές/τριες ανά το παγκόσμιο. Ο αγώνας θα διαρκέσει τέσσερις ημέρες (24-27/07/2025) επί 200 δίσκων. Οι διαγωνιζόμενοι θα αγωνίζονται επί 50 δίσκων ανά ημέρα. Το αγώνισμα Σπόρτιγκ προσομοιάζει πορείες δίσκων όπως σε θηράματα και θεωρείται πολύ ανταγωνιστικό αλλά και συναρπαστικό ταυτόχρονα.

ζ-η-θ, ο Ξένος. Μια επιστροφή στις πηγές: Επίσκεψη σε τρεις ραψωδίες της Οδύσσειας - 25-26.7.2025
2025-07-25 21:00 - 2025-07-26 23:00 (Asia/Nicosia) | Kourion Amphitheatre, Episkopi, Lemesos, 4620, Cyprus

Φεστιβάλ Αιγοπρόβειου Παραδοσιακού Χαλουμιού - 27.7.2025
2025-07-27 17:00 - 23:00 (Asia/Nicosia) | Prastio (Avdimou)- Multculture Center, Prastio Avdimou, 4601
Το Αιγοπρόβειο χαλούμι θεωρείται η σημαία της αυθεντικής κυπριακής κουζίνας και της πολιτιστικής παράδοσης της Κύπρου. Η ιστορία του «ταξιδεύει» στα βάθη των αιώνων, συγκαταλέγοντάς το στα παλαιότερα τυριά στον κόσµο. Η παρασκευή του συνδέεται άμεσα με την παραδοσιακή αγροτική ζωή και την κοινωνική αλληλεγγύη που χαρακτηρίζει την κοινότητα του Πραστειού Αυδήμου.
Το χαλούμι είναι ιστορία, είναι πολιτισμός.
Το γραφικό, και πεντακάθαρο, χωριό: Πραστειό (Αυδήμου), τιμά την κάθε πτυχή της ιστορίας και του πολιτισμού του χαλουμιού, με ένα καθαρά θεματικό φεστιβάλ, που θα σας εντυπωσιάσει με τις δια δραστικές και βιωματικές δραστηριότητες, και θα σας ταξιδέψει γαστρονομικά, ιστορικά και θρησκευτικά, ενώ έμπειροι εκπαιδευτές, θα χαρίσουν μοναδικές στιγμές στα παιδιά.
Πέραν της πλούσιας παραδοσιακής γαστρονομίας, και της ζωντανής μουσικής, το φεστιβάλ παρέχει την δυνατότητα προσκυνήματος, στο κοντινό εκκλησάκι του Αγίου Ιωάννη του Θεολόγου, όπου ο πάτερ Αθηνόδωρος θα σας μιλήσει για την ιστορία και την τέχνη της Αγιογραφίας.
Διοργανώνεται από το Κοινοτικό Συμβούλιο και όλα τα οργανωμένα σύνολα του χωριού. και χρυσός χορηγός είναι το Υφυπουργείο Τουρισμού.

Για το πρόγραμμα πατήστε εδώ

20ο Διεθνές Φεστιβάλ Ντοκιμαντέρ Λεμεσού - 2-8.8.2025
2025-08-01 16:30 - 2025-08-08 00:00 (Asia/Nicosia) | Carob Mills, Vasilissis Street, Limassol, Cyprus
Είκοσι χρόνια γεμάτα δημιουργικά ντοκιμαντέρ, καθηλωτικές εικόνες, βαθιά ανθρώπινες ιστορίες και κινηματογραφικές αναζητήσεις μετρά φέτος το Διεθνές Φεστιβάλ Ντοκιμαντέρ Λεμεσού, που ετοιμάζεται να γιορτάσει την εικοστή έκδοσή του την πρώτη εβδομάδα του Αυγούστου.
Το 20ο Διεθνές Φεστιβάλ Ντοκιμαντέρ Λεμεσού θα διεξαχθεί από την 1η μέχρι και τις 8 Αυγούστου, 2025 στο Ceronia Hall – Χαρουπόμυλος Λανίτη, δίπλα στο Μεσαιωνικό Κάστρο της Λεμεσού.
Πολυβραβευμένες ταινίες από διακεκριμένους σκηνοθέτες, πρωτοεμφανιζόμενα ταλέντα από το διεθνές στερέωμα αλλά και ταινίες από Κύπριους δημιουργούς συνθέτουν το φετινό πρόγραμμα προβολών. Με επίκαιρα θέματα που αντικατοπτρίζουν τη σύγχρονη παγκόσμια πραγματικότητα, και κινηματογραφικές αφηγήσεις που αφυπνίζουν τον θεατή και τις αισθήσεις του, το Φεστιβάλ παρουσιάζει φέτος 24 ντοκιμαντέρ, όλα σε πρώτη παγκύπρια πρεμιέρα.

Γεύσεις Ζυμαρικών - 1.8.2025
2025-08-01 19:00 - 23:30 (Asia/Nicosia) | Landscaped area of Pentaschoinos River, 43, 1st April Street, Larnaka, Agios Theodoros, 7730, Cyprus
Η εκδήλωση Γεύσεις Ζυμαρικών, διοργανώνεται τα τελευταία χρόνια στα πλαίσια του Φεστιβάλ Τέχνης και Πολιτισμού της κοινότητας του Αγίου Θεοδώρου. Ένα τριήμερο Φεστιβάλ που περιλαμβάνει την πρώτη μέρα Βόλτα στην Παράδοση και τη γευσιγνωσία παραδοσιακών προϊόντων, τη δεύτερη μέρα συναυλία από δημοφιλή τραγουδιστή και την Τρίτη μέρα Θεατρική Παράσταση από το Λαογραφικό όμιλο «Πεντάσχοινο» της κοινότητάς μας. Ένα φεστιβάλ που προσελκύει πλήθος κόσμου.
Η εκδήλωση Γεύσεις Ζυμαρικών διοργανώνεται από τις γυναίκες της κοινότητας, με βασικό σημείο αναφοράς τα μακαρόνια του σκλινιτζιού και τα τερτσιελούθκια, είδη χειροποίητων αποξηραμένων ζυμαρικών, που παρασκευάζεται από την ανάμειξη νερού με λίγο αλάτι και αλεύρι από σκληρό σιτάρι ή/και αλεύρι άλλου τύπου με σιμιγδάλι, αλάτι και νερό. Τα «Μακαρόνια της Σμίλας / Μακαρόνια του Σκλινιτζιού», αποτελούν τη νέα προστατευόμενη γεωγραφική ένδειξη (ΠΓΕ) από την Κύπρο, μετά που η Ευρωπαϊκή Επιτροπή ενέκρινε το προϊόν για ένταξή του στη λίστα το 2022 ενώ τα τερτσελούθκια από τις 10 Ιουλίου 2024.
Ο επισκέπτης θα έχει τη δυνατότητα όχι μόνο να τα φτιάξει αλλά και να τα δοκιμάσει. Μάλιστα, τα τερτσιελούθκια θα μαγειρεύονται με τον παραδοσιακό τρόπο, με τερατσόμελο. Στο χώρο της εκδήλωσης υπάρχουν αρκετά περίπτερα με πώληση παραδοσιακών προϊόντων, μακαρονιών, χαλουμιών, πιτών, μελισσοκομικών προϊόντων, λουκουμάδων αλλά και χειροποίητων προϊόντων όπως είναι κοσμήματα και κεριά. Θα υπάρχει εργαστήρι παρασκευής vegan φαγητού, το οποίο θα κερνούν στον κόσμο. Ο Λαογραφικός Όμιλος «Πεντάσχοινος» θα παρουσιάσει παραδοσιακούς κυπριακούς χόρους. Την εκδήλωση θα πλαισιώνει το μουσικό σχήμα.

FIBA EuroBasket 2025 - 28.8-4.9.2025
2025-08-28 - 2025-09-04 | Spyros Kyprianou Arena, Yiannou Kranidioti, Limassol, 3112, Cyprus
Το FIBA EuroBasket 2025 είναι το πανευρωπαϊκό πρωτάθλημα μπάσκετ εθνικών ομάδων, που διεξάγεται κάθε τέσσερα χρόνια, με διοργανώτρια από τη FIBA (Παγκόσμια Ομοσπονδία Μπάσκετ), με τη συμμετοχή 24 εθνικών ομάδων της Ευρώπης. Πρόκειται για το δεύτερο σημαντικότερο τουρνουά εθνικών ομάδων μπάσκετ στον πλανήτη, μετά το Παγκόσμιο Κύπελλο της FIBA (το επόμενο θα διεξαχθεί το 2027 στο Κατάρ).
Το FIBA EuroBasket διεξήχθη για πρώτη φορά το 1935, και πιο πρόσφατα το 2022, όταν τον τίτλο κατέκτησε η Ισπανία. Η Εθνική Ελλάδας κατέκτησε δύο φορές τον τίτλο του Πρωταθλητή Ευρώπης, το 1987 και το 2005.
Η διοργάνωση του 2025 θα συνδιοργανωθεί από τέσσερις χώρες. Τις Κύπρο, Λετονία, Φινλανδία και Πολωνία. Η Κύπρος θα γίνει η μικρότερη σε μέγεθος χώρα στην ιστορία, που θα έχει φιλοξενήσει ποτέ τη διοργάνωση. Η κάθε χώρα θα φιλοξενήσει από έναν όμιλο των έξι ομάδων, ενώ οι νοκ-άουτ φάσεις (στις οποίες θα προκριθούν οι τέσσερις πρώτοι από κάθε όμιλο) θα γίνουν στη Ρίγα της Λετονίας. Οι άλλες διοργανώτριες πόλεις είναι η Λεμεσός, το Τάμπερε (Φινλανδία) και το Κατόβιτσε (Πολωνία).
Οι αγώνες του Γ’ Ομίλου θα γίνουν στο Αθλητικό κέντρο Σπύρος Κυπριανού στη Λεμεσό και θα συμμετάσχουν η Εθνική Κύπρου (διοργανώτρια), η Εθνική Ελλάδας (συνεργαζόμενη ομοσπονδία) και άλλες τέσσερις χώρες, τις οποίες θα μάθουμε στην κλήρωση του Μαρτίου 2025.
Οι δεκαπέντε αγώνες στη Λεμεσό θα διεξαχθούν σε πέντε διαφορετικές ημέρες: 28, 30 και 31 Αυγούστου, 2 και 4 Σεπτεμβρίου 2025, με την έναρξη των τριών αγώνων της ημέρας να ορίζεται στις 15:00, 18:15 και 21:30 αντίστοιχα. Το πλήρες πρόγραμμα θα οριστικοποιηθεί μετά την κλήρωση του τελικού τουρνουά, τον Μάρτιο του 2025.
Καθημερινά, τρεις αγώνες, στις 15:00, 18:15 και 21:30, με το τελευταίο να ολοκληρώνεται στις 23:30.
Ξεκινούν από €90 για δύο παιχνίδια. Όλα τα πακέτα εισιτηρίων στο more.com
Το πρόγραμμα των αγώνων θα γίνει γνωστό τον Μάρτιο 2025.

4η ΓΙΟΡΤΗ ΤΕΡΑΤΣΙΟΥ - 30-31.8.2025
2025-08-30 10:00 - 2025-08-31 00:00 (Asia/Nicosia) | Panagia Chrysaifyliotissas, Sotiriou Anastasiadi 15b, Limassol, Agia Fyla, Cyprus
Το χαρούπι (τεράτσι) ο καρπός της χατουπιάς (τερατσιάς), ήταν ο μαύρος χρυσός για τους παλαιότερους Κύπριους. Τα τελευταία χρόνια, η αξία του στην διατροφή μας, το κατέστησε ως ένα από τους πρωταγωνιστές γλυκιάς γεύσης χορτοφάγων και μη.
Οι γεωργοί κάτω από τον καυτό Αυγουστιάτικο ήλιο, μάζευαν υπομονετικά τους καρπούς των χαρουπιών. Στην συνέχεια τα πωλούσαν στα συνεργατικά και όδευαν προς εξαγωγή

Η μικρή μας Κύπρος κατείχετην Τρίτη θέση στην παραγωγή χαρουπιών, μετά την Ισπανία και την Ιταλία.
Το φεστιβάλ τερατσιού, είναι μια γιορτή που τιμά την τοπική παράδωση, την περίοδο της συγκομιδής, όπως επίσης και την Κυπριακή φιλοξενία.
Με παραδοσιακή μουσική, τοπικά εδέσματα, χειροτεχνίες και δραστηριότητες για μικρούς και μεγάλους.
Η εναρκτήρια περιδιάβαση, θα είναι η έναρξη, μέσα στα δρομάκια, με την συνοδεία παραδοσιακής μουσικής.
Στην πλατεία θα υπάρχουν εδέσματα, για το καλοσώρισμα.
Θα γίνει αναπαράσταση συγκομιδής του τερατσιού. Όπως πέσιμο των καρπών από τα δέντρα την συλλογή τους και το ζύγισμα συο καντάρι.
Και τις δύο μέρες, θα γίνονται εργαστήρια, όπου θα μπορεί να συμμετέχουν οι επισκέπτες.
Θα κατασκευάσουν τα δικά τους 1. φαναράκια (με ανακυκλώσιμο γυάλινο μπουκαλάκι), κουκκούλι από μεταξοσκώληκα και κοκκόνες τερατσιού.

Βραχιολάκια με σταυρό και κοκκόνα τερατσιού.
Με το χτίν και το χτοσιέρι, θα φτιάξουν το χαρουπάλευρο,

Θα υπάρχει ζωντανή μουσική και τραγούδια και στις δύο μέρες.
Επίσης καθ’ όλη την δειάρκεια θα υπάρχουν περίπτερα με:

Παραδοσιακά εκθέματα (μουσείο).
Καλαθοπλεκτική.
Ραπτική
Σμιλί
Φερβολιτέ
Χαρτοδιπλωτική
Κουκκούλια μεταξοσκώληκα
Κουκκουλοκλωστή με το αδράχτι
Χειροποίητο κόσμημα
Πλούμισμα κολοτσιού
Τουμάτσια και τρίιν
Βότανα
Χαρουπόμελο
Ζωγραφική σε ξύλο
Λοκουμάδες
Ρέσι

Θα υπάρχουν και για φαγητό, ποτό και εδέσματα.
Την Κυριακή το πρωί θα υπάρχει θέατρο σκιών “Κύπρος ταξίδι στην παράδοση.”
Το απόγευμα παρουσίαση παιδικού παραδοσιακού παραμυθιού
Το βράδυ της Κυριακής θα γίνει η θεατρική παράσταση “παναΰρκα τζιε σεΐρκα”.
Ημερομηνία έναρξης/λήξης: 30.08.25: 18:00-1:00 / 31.08.25: 10:00-12:00 μεσάνυχτα
Για το πρόγραμμα πατήστε εδώ.

Στη γιορτή του Αμπελώνα - 31.8.2025
2025-08-31 05:30 - 17:30 (Asia/Nicosia) | ALEKTORA SPORTS PARK, Alektora, 4602, Cyprus
Η εκδήλωση αυτή θα δημιουργηθεί με σκοπό τον πρωταρχικό της στόχο , που δεν είναι άλλος από την προβολή και την ανάδειξη όλων των προϊόντων, που δημιουργούνται από το αμπέλι.το πλούσιο κέρασμα προϊόντων και εδεσμάτων, σε συνδυασμό με την ευκαιρία που θα έχουν οι επισκέπτες να αγοράσουν τα προϊόντα, η δυνατότητα να λάβουν μέρος στα βιωματικά εργαστήρια, όπως την παρασκευή με τον παραδοσιακό τρόπο σιουτζιουκού, παλουζέ,σταφίδας, της ζιβανίας, του κρασιού και του γλυκού σταφυλιού, είναι ένα μικρό δείγμα από τις πλούσιες δραστηριότητες του φεστιβάλ, αυτό θα εμπλουτίσει με ποικίλες, πολιτιστικές, καλλιτεχνικές και άλλες δράσεις.

Δωρεάν Ηλεκτρικά Ποδήλατα Βουνού για 2 Ώρες — Ανακαλύψτε την Κοιλάδα Σολέας! - 1.9.2025-30.6.2026
2025-09-01 - 2026-06-30 | SOLEA Bicycle, Linou - Solea, 2845
Το SOLEA Bicycle οργανώνει για τρίτη συνεχόμενη χρονιά το ετήσιο πρόγραμμα ποδηλασιών στη Σολιά.
Από τον Σεπτέμβριο 2025 έως τον Ιούνιο 2026, με 2–3 διαδρομές κάθε μήνα, προσφέρονται εύκολες οικογενειακές βόλτες, θεματικές ποδηλασίες, φιλανθρωπικές εκδηλώσεις, πολιτιστικές διαδρομές, καθώς και προπονητικές αναβάσεις μέχρι 80 χλμ.
Όλες οι ποδηλασίες ξεκινούν και καταλήγουν στη Λινού, με δωρεάν παροχή ηλεκτρικών ποδηλάτων του Κοινοτικού Συμβουλίου Λινού.

Ζήστε την Κοιλάδα Σολέας με έναν εντελώς νέο τρόπο! Στην κοινότητα Λινού — ένα χωριό φιλικό προς τα ποδήλατα — προσφέρουμε δωρεάν ενοικίαση ηλεκτρικών ποδηλάτων βουνού για 2 ώρες, ώστε να μπορείτε να εξερευνήσετε τα μονοπάτια, τα χωριά και τα κρυμμένα διαμάντια της περιοχής με τον πιο οικολογικό και ευχάριστο τρόπο.

Η κοινότητα Λινού είναι το πρώτο χωριό στην Κύπρο που εγκατέστησε και λειτουργεί ένα αυτοματοποιημένο Σύστημα Κοινή Χρήσης Ποδηλάτων για δωρεάν χρήση. Μέσω αυτής της καινοτόμου πράσινης πρωτοβουλίας, η Λινού κάνει το επόμενο βήμα προς τη βιώσιμη ανάπτυξη. Με σταθμό φόρτισης, ψηφιακή πλατφόρμα κρατήσεων και διαδρομές που περνούν από τα ιστορικά χωριά της Σολέας, αυτό το νέο σύστημα στοχεύει να αλλάξει τον τρόπο που ταξιδεύουμε και να ανακαλύψουμε την ομορφιά της κυπριακής υπαίθρου.

Κλείστε τη διαδρομή σας μέσω της εφαρμογής και απολαύστε δωρεάν 2ωρες εκδρομές με ηλεκτρικά ποδήλατα!

Οι διαδρομές μας είναι σχεδιασμένες για όλους, από αρχάριους έως έμπειρους ποδηλάτες. Παρέχουμε χάρτες, τοπικές συμβουλές και ιδέες για μυστικά μονοπάτια. Το μόνο που χρειάζεστε είναι μια αίσθηση περιπέτειας!

🌳 Τι προσφέρουμε:

Δωρεάν ενοικίαση ποδηλάτου e-mountain για 2 ώρες
Χάρτες και προτεινόμενες διαδρομές
Τοπικές συμβουλές για στάσεις σε καφετέριες και γραφικά σημεία θέας
Σταθμός φόρτισης και βασική υπηρεσία ποδηλάτου

🚴 Γιατί να το δοκιμάσετε:

100% δωρεάν για 2 ώρες
Ένας οικολογικός τρόπος για να εξερευνήσετε την περιοχή
Ιδανικό για οικογένειες, ζευγάρια ή μοναχικούς ταξιδιώτες
Μια μοναδική εμπειρία που θα θυμάστε για πάντα!

Για το πρόγραμμα και το ωράριο πατήστε εδώ

3ο τριήμερο Φεστιβάλ Πολιτισμού «Εσπερίδες 2025» στα Πέρα Ορεινής - 3-5.10.2025
2025-09-04 08:00 - 17:00 (Asia/Nicosia) | Pera Orinis, Lefkosia, Cyprus
Το σωματείο esPERA διοργανώνει στην κοινότητα Πέρα Ορεινής το 3ο Τριήμερο Φεστιβάλ Πολιτισμού “Εσπερίδες 2025”.

Το φεστιβάλ πολιτισμού περιλαμβάνει μια πληθώρα εκδηλώσεων, παραστάσεων, έκθεσης παλαιάς φωτογραφίας, όλα ανοιχτά προς το κοινό και με ελεύθερη είσοδο. Θα προσφερθούν επίσης εργαστήρια πολιτισμού ανοιχτά προς το κοινό με πολύ χαμηλό κόστος συμμετοχής (5 ευρώ).
Συγκεκριμένα θα προσφερθούν:

Έκθεση παλαιάς φωτογραφίας “Από τα ΠΕΡΑσμένα”
Έντεκα εργαστήρια πολιτισμού από καλλιτέχνες και δημιουργούς της περιοχής Ταμασού
Συναυλία με τους Δημήτρη Μεσημέρη, Φρειδερίκη Τομπάζου και Δημήτρη Σουρουλλά
Συναυλία με το μουσικό σχήμα Kazandibi
Παράσταση Κυπριακών Χορών από τον Πολιτiστικό Αθλητικό Όμιλο (ΠΑΟΚ) Κλήρου
Κυνήγι θησαυρού γύρω από την κοινότητα Ταμασού
Ποιητική βραδιά “Αρχή των Τραγουδιών” από τη Θεατρική Ομάδα «ΠΕΡΑστικοί»
Διαδραστικές ξεναγήσεις σε ιστορικά κτίρια της κοινότητάς μας με θεατρικά δρώμενα από τη Θεατρική Ομάδα «ΠΕΡΑστικοί».

Το φεστιβάλ τελεί υπό την αιγίδα του Προέδρου του Επαρχιακού Οργανισμού Αυτοδιοίκησης Λευκωσίας, κ.Κωνσταντίνου Γιωρκάτζη και θα υλοποιηθεί με τη στήριξη του Κοινοτικού Συμβουλίου Πέρα Ορεινής και τη συνεργασία της Θεατρικής Ομάδας «ΠΕΡΑστικοί».
Για το πρόγραμμα πατήστε εδώ

23o Pafos Aphrodite Festival CARMEN - Georges Bizet Κρατικό Θέατρο Όπερας&Μπαλέτου Τιφλίδας με τη Σ.Ο.Κ. - 5-6.9.2025
2025-09-05 19:30 - 2025-09-06 23:30 (Asia/Nicosia) | Papahos Medieval Castle, Kato Paphos Harbour, Coastal Broadwalk, Paphos, Paphos, 8040
Ένα Πάθος χωρίς Όρια
Φέτος το Pafos Aphrodite Festival προσφέρει στους φίλους του λυρικού θεάτρου μια ξεχωριστή παραγωγή: το Κρατικό Θέατρο Όπερας και Μπαλέτου της Τιφλίδας (Γεωργία), με τη συμμετοχή της Συμφωνικής Ορχήστρας Κύπρου θα παρουσιάσουν την όπερα “Carmen” του Georges Bizet, μία από τις πιο αγαπημένες και διαχρονικές όπερες όλων των εποχών!
H “Carmen” ξετυλίγει την ιστορία της Κάρμεν, μιας τσιγγάνας που εργάζεται σε εργοστάσιο καπνού στη Σεβίλλη της Ισπανίας, αρχέτυπο γυναίκας με ελεύθερο πνεύμα, δυναμικότητα και ακαταμάχητη γοητεία.
Με μουσική που σφύζει από ρυθμό, έμπνευση και μελωδικότητα – από την περίφημη Habanera έως το εκρηκτικό Toreador Song – η “Carmen” καθηλώνει το κοινό με το πάθος και την τραγικότητα της ιστορίας της. Μια παράσταση που δεν πρέπει να χάσετε!

Georges Bizet: Carmen

Κρατικό Θέατρο Όπερας και Μπαλέτου Τιφλίδας
Συμφωνική Ορχήστρα Κύπρου
Zaza Azmaiparashvili μουσικός διευθυντής παραγωγής
Διοργάνωση: Pafos Aphrodite Festival Cyprus, μοναδικός μέτοχος της οποίας είναι ο Δήμος Πάφου.
Παραγωγή: Παπαδόπουλος και Σχοινής Παραγωγές
Τιμές εισιτηρίων: €35-€120
Πληροφορίες – Εισιτήρια: www.ticketmaster.cy, ACS courier, 777 7040
